Document ID: 32002R1643

Κανονισμός (ΕΚ) αριθ. 1643/2002 της Επιτροπής
της 13ης Σεπτεμβρίου 2002
για την τροποποίηση, για τρίτη φορά, του κανονισμού (ΕΚ) αριθ. 310/2002 του Συμβουλίου σχετικά με ορισμένα περιοριστικά μέτρα για την Ζιμπάμπουε
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Εχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 310/2002 του Συμβουλίου, της 18ης Φεβρουαρίου 2002, σχετικά με ορισμένα περιοριστικά μέτρα για την Ζιμπάμπουε(1), όπως τροποποιήθηκε τελευταία από τον κανονισμό (ΕΚ) αριθ. 1345/2002 της Επιτροπής(2), και ιδίως το άρθρο 8,
Εκτιμώντας τα ακόλουθα:
(1) Το άρθρο 8 του κανονισμού (ΕΚ) αριθ. 310/2002 εξουσιοδοτεί την Επιτροπή να τροποποιήσει το παράρτημα Ι αυτού του κανονισμού βάσει των αποφάσεων όσον αφορά το παράρτημα της κοινής θέσης 2002/145/ΚΕΠΠΑ(3).
(2) Το παράρτημα Ι του κανονισμού (ΕΚ) αριθ. 310/2002 απαριθμεί πρόσωπα, οντότητες και φορείς για τους οποίους ισχύει το πάγωμα των κεφαλαίων και οικονομικών πόρων στο πλαίσιο αυτού του κανονισμού.
(3) Στις 13 Σεπτεμβρίου 2002, το Συμβούλιο αποφάσισε να τροποποιήσει το παράρτημα της κοινής θέσης 2002/145/ΚΕΠΠΑ και, επομένως, το παράρτημα Ι πρέπει να τροποποιηθεί ανάλογα.
(4) Για να εξασφαλιστεί η αποτελεσματικότητα των μέτρων που προβλέπονται σ' αυτόν τον κανονισμό, ο παρών κανονισμός πρέπει να αρχίσει να ισχύει πάραυτα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΚ) αριθ. 310/2002 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Σεπτεμβρίου 2002.

Labels: 3
18
11
5